CELEX: 62019TN0514
Language: fi
Date: 2019-07-18 00:00:00
Title: Asia T-514/19: Kanne 18.7.2019 – DI v. EKP

28.10.2019   
            
            
               FI
            
            
               Euroopan unionin virallinen lehti
            
            
               C 363/18
            
         
      Kanne 18.7.2019 – DI v. EKP
      (Asia T-514/19)
      (2019/C 363/26)
      Oikeudenkäyntikieli: englanti
      
         Asianosaiset
      
      
         Kantaja: DI (edustaja: asianajaja L. Levi)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EKP:n johtokunnan 7.5.2019 tekemän päätöksen, jolla määrätään kurinpitotoimena kantaja irtisanottavaksi ilman irtisanomisaikaa
               
            
                  —
               
               
                  kumoamaan EKP:n johtokunnan 25.6.2019 tekemän päätöksen, jolla kieltäydytään aloittamasta uudelleen kurinpitomenettelyä, vaikka rikosoikeudellinen menettely on kesken
               
            
                  —
               
               
                  tämän seurauksena määräämään, että kantaja palautetaan tehtäväänsä 11.5.2019 alkaen kaikkine taloudellisine oikeuksineen ja että vastaaja huolehtii kaikesta tarvittavasta tiedottamisesta hänen hyvän maineensa palauttamiseksi
               
            
                  —
               
               
                  joka tapauksessa määräämään vastaajan suorittamaan kantajalle korvauksena tälle aiheuttamastaan aineettomasta vahingosta kohtuulliseksi arvioidut 20 000 euroa
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhdeksään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että toimen toteuttaja ei ole ollut toimivaltainen.
               
            
                  2)
               
               
                  Toinen kanneperuste, joka perustuu EKP:n henkilöstösääntöjen 8.3.2 artiklan rikkomiseen. Kantaja väittää myös, että kurinpitomenettely aloitettiin liian myöhään.
               
            
                  3)
               
               
                  Kolmas kanneperuste, joka perustuu sen periaatteen loukkaamiseen, että rikokseen perustuvan kurinpitomenettelyn osalta on odotettava rikosoikeudenkäynnin päättymistä, ja hyvän hallinnon periaatteen loukkaamiseen ja huolenpitovelvollisuuden laiminlyöntiin.
               
            
                  4)
               
               
                  Neljäs kanneperuste, joka perustuu siihen, että kurinpitolautakunta on ylittänyt toimivaltuutensa. Kantaja väittää, että EKP:n henkilöstösääntöjen 8.3.7 artiklaa on rikottu ja Euroopan unionin perusoikeuskirjan 41 artiklaan sisältyvää puolueettomuusperiaatetta loukattu.
               
            
                  5)
               
               
                  Viides kanneperuste, joka perustuu ilmeisiin arviointivirheisiin.
               
            
                  6)
               
               
                  Kuudes kanneperuste, joka perustuu syyttömyysolettaman loukkaamiseen. Kantaja väittää tältä osin, että Euroopan unionin perusoikeuskirjan 48 artiklaa on rikottu.
               
            
                  7)
               
               
                  Seitsemäs kanneperuste, joka perustuu sen periaatteen loukkaamiseen, jonka mukaan kurinpitomenettelyt on suoritettava kohtuullisessa ajassa, ja huolenpitovelvollisuuden loukkaamiseen.
               
            
                  8)
               
               
                  Kahdeksas kanneperuste, joka perustuu perusteluvelvollisuuden laiminlyöntiin.
               
            
                  9)
               
               
                  Yhdeksäs kanneperuste, joka toissijaisesti perustuu suhteellisuusperiaatteen loukkaamiseen.